امریکا قوشمه ایالتلری تشقی ایشلر وزیری مایک پمپیئو، سعودی ژورنالیست جمال قاشیقچی نینگ اولدیریلیش حادثه سیگه اره لشگن هرکیم نینگ مسؤل ایکن لیگینی بیلدیردی.
پمپیئو سعودی عربستان ولیعهد شهزاده سی محمد بن سلمان بیلن تیلفون آرقه لی صحبت عملگه آشیردی.
امریکا قوشمه ایالتلری تشقی ایشلر وزیرلیگی سوزچیسی هدر ناور، تشقی ایشلر وزیری پمپیئو بیلن ولیعهد شهزاده سلمان اورته سیده بولیب اوتگن تیلفونی صحبت بیلن تیگیشلی یازمه بیانات ترقه تدی.
ناور؛
تشقی ایشلر وزیری پمپیئو، امریکا قوشمه ایالتلری نینگ جمال قاشیقچی نینگ اولدیریلیشی گه اره لشگنلرنینگ تمامی نینگ مسؤل دیب توته جگینی و سعودی عربستان نینگ هم خوددی شو نرسه نی عملی قیلیشی کیره ک لیگینی اورغوله دی.
سعودی ژورنالیست جمال قاشیقچی نینگ 2 اکتوبرده نکاح ایشلری اوچون بارگن سعودی عربستان نینگ استانبول باش قونسلخانه سیده وحشیانه بیر شکلده قتل قیلگن لیگی یوزه گه چیققن ایدی.
ناورنینگ بیاناتیگه کوره، عین دمده یمن موضوعسی هم قولگه آلینگن. پمپیئو "تیزلیکده بو مملکتده توقنه شوولرنینگ توخته تیلیشی توغریسیده امریکا قوشمه ایالتلری نینگ چقیریغینی تاکییدله دی.
پمپیئونینگ عین دمده بیرلشگن ملتلر تشکیلاتی خاص نماینده سی نینگ حمایه سی بیلن یمنده صلحانه بیر سیاسی ییچیم اوچون تامانلرنینگ مذاکره میزیگه اولتیریشلری کیره ک لیگینی هم اورغوله گن لیگی قید ایتیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
